*Juli 2018*

Kurser og konferencer under efteruddannelsespuljen

**Udbudsmateriale**

**Styrelsen for International Rekruttering og Integration**

Indholdsfortegnelse

[1. Indledning og baggrund 3](#_Toc518906768)

[1.1 Budgetramme 3](#_Toc518906769)

[1.2 Tidsplan for udbudsprojektet 3](#_Toc518906770)

[2. Udbudsbetingelser 3](#_Toc518906771)

[2.1. Den ordregivende myndighed 4](#_Toc518906772)

[2.2 Tilbudskreds 4](#_Toc518906773)

[2.3 Tidsplan for udbudsforretningen 5](#_Toc518906774)

[2.4 Annullation 5](#_Toc518906775)

[2.5 Ændringer i udbudsmaterialet 6](#_Toc518906776)

[2.6 Omkostninger ved deltagelse 6](#_Toc518906777)

[2.7 Vedståelsesfrist 6](#_Toc518906778)

[2.8 Minimumsoplysninger 6](#_Toc518906779)

[3. Opgavebeskrivelse 7](#_Toc518906780)

[3.1 Problemfelt 7](#_Toc518906781)

[3.2. Formål og indhold 7](#_Toc518906782)

[3.3 Leverancer 9](#_Toc518906783)

[4. Økonomi 10](#_Toc518906784)

[4.1. Deltagerbetaling 11](#_Toc518906785)

[5. Vurdering af indkomne tilbud 11](#_Toc518906786)

[5.1 Udvælgelseskriterier 11](#_Toc518906787)

[6. Behandling af fortrolige oplysninger 12](#_Toc518906788)

[Tilbud-Bilag 1 13](#_Toc518906789)

[Tilbud-Bilag 2 14](#_Toc518906790)

[Tilbud-Bilag 3 15](#_Toc518906791)

[Tilbud-Bilag 4 16](#_Toc518906792)

[Information om behandling af indgivne personoplysninger i tilbud i forbindelse med udbuddet. 16](#_Toc518906793)

[Dataansvarlig 16](#_Toc518906794)

[Databeskyttelsesrådgiveren 16](#_Toc518906795)

[Formål og retsgrundlag 16](#_Toc518906796)

[Vi behandler følgende kategorier af personoplysninger om jeres virksomhed: 16](#_Toc518906797)

[Vi kan videregive de indgivne personoplysninger 16](#_Toc518906798)

[Hvorfra stammer oplysningerne om jeres virksomhed? 16](#_Toc518906799)

[Opbevaring af oplysninger 16](#_Toc518906800)

[Klage til Datatilsynet 17](#_Toc518906801)

# 1. Indledning og baggrund

Som led i kvalitetssikringen af danskuddannelserne yder Styrelsen for International Rekruttering og Integration (herefter benævnt SIRI) tilskud til efteruddannelse af lærere, ledere og vejledere ved danskuddannelserne via efteruddannelsespuljen.

Efteruddannelsespuljens formål er at være med til at sikre de nødvendige kvalifikationer hos undervisere og ledere på danskuddannelsen og den nødvendige undervisningspraksis med henblik på at udvikle danskuddannelserne i overensstemmelse med målsætningerne, herunder det styrkede samspil med arbejdsmarkedet og den ønskede fleksibilitet og effektivisering af danskuddannelserne i forhold til de politiske prioriteringer.

En væsentlig del af kvalitetssikringen sker via opkvalificerende kurser og konferencer for lærere, ledere og censorer på danskuddannelsen, og SIRI ønsker ved det forhåndenværende materiale at sende den kursusadministrative opgave i forbindelse med de omtalte kurser og konferencer i udbud.

## 1.1 Budgetramme

Til den udbudte kursusadministrative opgave er der afsat 880.000. kr. i andet halvår af 2018, 1,3 mio. kr. i 2019 og 1,2 mio. kr. i 2020.

## 1.2 Tidsplan for udbudsprojektet

|  |  |
| --- | --- |
| Styrelsen gennemfører en udbudsrunde via et nationalt udbud. | 10. juli – 27. august 2018 |
| Kontakt til valgt leverandør med henblik på at indgå kontrakt | 5. september 2018 |
| Afholdelse af opstartsmøde med ekstern leverandør. | 11. september 2018 |
| Forberedelse og markedsføring af kursus- og konferencetilbud | Ultimo september 2018 og løbende gennem hele perioden |
| Afholdelse af kurser, konferencer og møder | Oktober 2018 til udgangen af 2020 |

# 2. Udbudsbetingelser

Der gøres opmærksom på, at der er tale om en annoncering under udbudslovens afsnit V, hvorfor kontrakten ikke er omfattet af de formelle udbudsregler, men det skal sikres, at kontrakten indgås på markedsmæssige vilkår. Desuden skal indkøbet foretages i overensstemmelse med de forvaltningsretlige principper om saglighed, økonomisk forsvarlig forvaltning, forbuddet mod varetagelse af uvedkommende hensyn, ligebehandlingsprincippet og proportionalitetsprincippet.

## 2.1. Den ordregivende myndighed

Den ordregivende myndighed er:

**Styrelsen for International Rekruttering og Integration**  
Njalsgade 72A  
2300 København S

## 2.2 Tilbudskreds

Private såvel som offentlige organisationer, konsulentvirksomheder samt professionshøjskoler kan indgive tilbud på løsning af opgaven.

Det er muligt for flere aktører at gå sammen om at indgive tilbud på løsning af opgaven for at dække bredt videns- og erfaringsmæssigt – dog så længe der er anført en aktør som primær tilbudsgiver.

## 2.3 Tidsplan for udbudsforretningen

Udbudsforretningen følger nedenstående tidsplan:

|  |  |
| --- | --- |
| Aktivitet | Dato og tidspunkt |
| Spørgsmål eller anmodning om yderligere oplysninger | **Den 8. august 2018 kl. 12.00.**  Spørgsmål modtaget inden dette tidspunkt vil blive besvaret.  Spørgsmålene skal være skriftlige og kan sendes på e-mail. til:  danskpulje@siri.dk |
| Offentliggørelse af spørgsmål og svar | Samtlige spørgsmål og svar (i anonymiseret form) samt eventuelle rettelser vil blive offentliggjort løbende på Udlændinge- og Integrationsministeriets hjemmeside: http://uim.dk/ministeriet/udbud-1  **Spørgsmål søges besvaret hurtigst muligt og senest den 10. august 2018 kl. 12.00.** Tilbudsgiver opfordres til at holde sig løbende orienteret, også efter frist for at stille spørgsmål er udløbet. |
| Frist for modtagelse af tilbudsgivers samlede tilbud | **Den 24. august 2018 kl. 12.**  Tilbud, der modtages efter dette tidspunkt, vil ikke blive taget i betragtning. Tilbud bør maksimalt omfatte 10 sider eksklusiv bilag. Tilbud skal tydeligt mærkes ”tilbud vedr. kurser og konferencer under efteruddannelsespuljen”.  Tilbud skal afgives i elektronisk form på e-mail til følgende e-mailadresse: danskpulje@siri.dk  Tilbud fremsendt til andre mailadresser vil ikke blive betragtet som indkommet til SIRI og vil dermed ikke blive taget i betragtning.  Bemærk dog, at e-mails max må fylde 10MB |
| Åbning af tilbud | Tilbud åbnes, efter tilbudsfristen, på den ordregivende myndigheds adresse. Der er ikke mulighed for at overvære åbningen. |
| Forventet tidspunkt for kontraktindgåelse | **3. september 2018** |

## 2.4 Annullation

SIRI forbeholder sig ret til, indtil udbudsforretningen er afsluttet med endelig indgåelse af kontrakt at annullere udbuddet og herefter eventuelt gennemføre nyt udbud, såfremt der foreligger en saglig begrundelse for at annullere. En eventuel annullation vil blive ledsaget af et brev til alle tilbudsgivere indeholdende årsagen til annullationen.

## 2.5 Ændringer i udbudsmaterialet

SIRI forbeholder sig ret til at foretage ændringer i udbudsmaterialet ved udsendelse af et tillæg til udbudsmaterialet inden tilbudsfristens udløb.

I tilfælde af ændringer kan SIRI forlænge tidsfristerne, herunder tilbudsfristen.

## 2.6 Omkostninger ved deltagelse

Deltagelse i tilbudsforretningen sker for tilbudsgivers egen regning og risiko, og omkostninger eller tab, som en tilbudsgiver måtte pådrage sig i forbindelse med deltagelse i udbudsforretningen, er SIRI uvedkommende.

## 2.7 Vedståelsesfrist

Tilbudsgiver skal stå ved sit tilbud indtil 6 måneder efter afgivelse af tilbud.

## 2.8 Minimumsoplysninger

Som dokumentation for tilbudsgivers finansielle, økonomiske og tekniske formåen skal tilbudsgiver fremsende følgende dokumenter:

De fremsendte dokumenter bør alle benævnes i overensstemmelse med det anførte:

2.8.1 Positiv erklæring om tilbudsgivers soliditet (bankerklæring, revisorerklæring eller erklæring fra erhvervsansvarsforsikring), udstedt indenfor de seneste 3 måneder regnet fra tilbudsfristen. Erklæringen skal være udfærdiget af uafhængig udsteder. Erklæringen vedlægges som **Tilbud-Bilag 1**

2.8.1.1 Såfremt tilbudsgiver af en gyldig grund ikke er i stand til at fremlægge den af udbyder krævede dokumentation, kan tilbudsgiver godtgøre sin økonomiske og finansielle formåen ved ethvert dokument, som udbyder finder egnet.

2.8.1.2. Såfremt der afgives tilbud fra en sammenslutning af tilbudsgivere (konsortium), er det tilstrækkeligt, at én af tilbudsgiverne afgiver minimumsoplysningerne angivet i punkt 2.8.1. I givet fald skal den tilbudsgiver, hvorom der afgives minimumsoplysninger, medsende en underskrevet erklæring **Tilbud-Bilag 2** om, at denne tilbudsgiver hæfter for øvrige, navngivne tilbudsgiveres ydelser på ganske samme måde som for sine egne forhold.

Det skal bemærkes vedrørende de øvrige minimumsoplysninger, at alle tilbudsgiverne i en sammenslutning skal afgive de øvrige krævede oplysninger/erklæringer.

2.8.2. Erklæring om udelukkelseskriterierne. Tilbudsgiver skal vedlægge sit tilbud en erklæring på tro og love, hvor tilbudsgiver tilkendegiver at have opfyldt sine forpligtelser mht. betaling af skatter og afgifter samt sociale bidrag.

Tilbudsgiver skal vedlægge sit tilbud en erklæring på tro og love, hvor tilbudsgiver tilkendegiver ikke at være under konkurs, skifter mm og ikke at være begæret taget under konkursbehandling eller behandling med henblik på likvidation, skifte mm.

Tilbudsgiver skal vedlægge sit tilbud en erklæring på tro og love, hvor tilbudsgiver tilkendegiver ikke at være dømt for en strafbar handling, der rejser tvivl om pågældendes faglige hæderlighed, eller at have begået en alvorlig fejl, som de ordregivende myndigheder bevisligt har konstateret.

Erklæring på tro og love vedlægges som **Tilbud-Bilag 3.**

Tilbudsgiver skal være opmærksom på, at såfremt tilbudsgiver tildeles kontrakten, sker dette under forudsætning af, at tilbudsgiver fremsender en Serviceattest (fuldstændig) udfyldt af Erhvervs- og Selskabsstyrelsen, Kampmannsgade 1, 1780 København V til SIRI senest efter meddelelsen af tildelingen. Serviceattesten skal være udstedt indenfor de sidste 6 måneder, regnet fra tilbudsfristen. Alternativt til Serviceattest kan fremsendes tilsvarende de samme oplysninger og erklæringer som i serviceattesten i form af attest udstedt af kompetente retlige eller administrative myndigheder indenfor de sidste 6 måneder.

Serviceattesten kan rekvireres via

<http://www.virk.dk/myndigheder/EOGS/Anmodning_om_serviceattest>

Tilbudsgiver skal være opmærksom på, at der er sagsbehandlingstid hos Erhvervs- og Selskabsstyrelsen.

# 3. Opgavebeskrivelse

## 3.1 Problemfelt

Der er behov for løbende opkvalificering af undervisere på danskuddannelserne, der fungerer som eksaminatorer og censorer ved de afsluttende prøver. Denne opkvalificering foregår bland andet ved, at der forud for hver prøvetermin afholdes kurser for nye eksaminatorer og censorer for hver af de fire danskprøver: Prøve i Dansk 1, Prøve i Dansk 2, Prøve i Dansk 3 og Studieprøven. Derudover afholdes informationsmøder om de ovennævnte prøver for censorer, der ikke er beskikket af SIRI. Som en yderligere del af kvalitetssikringen af danskuddannelsen, der finansieres af efteruddannelsespuljen, afholdes også seminar for nye sprogcenterledere samt en årlig lærerkonference.

Derudover afholder SIRI hvert år censorkonferencer for beskikkede censorer og modultestseminar for de undervisere, der fungerer som testere ved modultestene. Disse aktiviteter finansieres ikke af efteruddannelsespuljen og er således ikke indbefattet i udbuddet.

SIRI leverer bidrag i forhold til ovennævnte aktiviteter jf. punktet *leverancer.* De opgaver, der ønskes varetaget eksternt, handler primært om forberedelse, afholdelse samt evaluering af kursusaktiviteter og konferencer, se nærmere beskrivelse herunder.

## 3.2. Formål og indhold

**3.2.1 Informationsmøder om danskprøverne og kursus for nye censorer:**

Formålet med informationsmøder om danskprøverne og kursus for nye eksaminatorer og censorer er sammen med de årlige censorkonferencer at sikre, at eksaminatorer og censorer er kvalificerede til at gennemføre prøverne ifølge reglerne, jf. prøvebekendtgørelsen (BEK nr. 150 af 27/02/2018) og karakterbekendtgørelsen (BEK nr. 756 af 26/06/2007), og at de opnår sikkerhed i at bedømme skriftlige og mundtlige besvarelser korrekt, da prøverne er højrisikoprøver, der er forbundet med opnåelsen af rettigheder i det danske samfund.

Formålet med kursus for nye eksaminatorer og censorer er endvidere at sikre, at eksaminatorerne opnår sikkerhed i at eksaminere, sådan at der tilvejebringes et tilstrækkeligt bedømmelsesgrundlag, så prøvedeltagerne kan blive bedømt korrekt.

På informationsmøder og kursus for nye eksaminatorer og censorer gennemgås gældende regler for eksaminatorer og censorer samt faglige mål og bedømmelseskriterier. Der arbejdes efterfølgende med bedømmelse af konkrete mundtlige og skriftlige besvarelser, hvilket udgør den centrale del af kurserne. Da der er tale om færdigheder, der til stadighed skal vedligeholdes og udvikles, forventer SIRI, at alle eksaminatorer og censorer deltager på et af kurserne én gang om året.

Kursusmateriale til både møder og kursus udvikles af SIRI forud for SIRIs årlige censorkonference og dette materiale skal anvendes.

**3.2.2 Lærerkonference**

Som led i efteruddannelsen af underviserne ved danskuddannelserne afvikles en årlig lærerkonference. Arbejdsformen er workshops og faglige oplæg med fokus på praksis. It-undervisning, sprogtestning og beskæftigelsesrettet danskundervisning og undervisningen af flygtninge har været temaer for disse lærerseminarer. Det sidste lærerseminar, der blev afholdt april 2017, havde fokus på Danskuddannelse 1 i samspil med den beskæftigelsesrettede indsats.

Lærerkonferencens tema, indhold og form fastlægges i samarbejde med SIRI, der nedsætter en arbejdsgruppe med repræsentanter for danskuddannelsesområdet til formålet.

**3.2.3 Grundkurset for nye ledere**

SIRI afholder i samarbejde med KL og FLD et grundkursus for nye ledere ved danskuddannelserne. Kurset omfatter basal introduktion til lovgivning, administrative, økonomiske, ledelsesmæssige og personalemæssige forhold. KL og FLD skal inddrages i planlægningen af kurset.

## 3.3 Leverancer

SIRI definerer det faglige indhold, og udpeger arbejdsgrupper, foreslår oplægsholdere mv. samt bidrager med indhold til kurser og konferencer.

Opgaven, der udbydes, omfatter således hovedsageligt alene kursusadministration, herunder formidling af tilbud til målgruppen samt efterfølgende evaluering af kurser og konferencer mv. Den kursusadministrative opgave indbefatter bl.a. håndtering af deltagertilmeldinger, lokalebookning og -leje, forplejning til kursusdeltagere, udbetaling af honorar til oplægsholder, afholdelse af udgifter til konferencematerialer mv.

Der skal kun budgetteres med overnatning samt transport mv. for oplægsholdere. Alle udgifter, der knytter sig til deltagernes overnatning, transport og tabt arbejdsfortjeneste, afholdes af deltagernes arbejdsgivere.

Tilbuddet skal omfatte følgende årlige leverancer:

**Informationsmøder om danskprøverne**

Antal:

|  |  |  |  |
| --- | --- | --- | --- |
|  | **2018** | **2019** | **2020** |
| Informationsmøder om Prøve i Dansk 1 | 1 | 2 (1) | 2 |
| Informationsmøder om Prøve i Dansk 2 | 2 | 4 | 4 |
| Informationsmøder om Prøve i Dansk 3 | 2 | 4 | 4 |
| Informationsmøder om Studieprøven | - | (1) | 1 |

Form: Heldagsmøde  
Varighed: 6 timer   
Deltagerantal pr. møde: op til 50

Oplægsholdere: 2 (én oplægsholder, hvis der er under 25 deltagere).

Deltagerpris: Ingen

Økonomisk ramme: 220.000 kr. i 2018, 440.000 kr. i 2019, 480.000 kr. i 2020

SIRI forbeholder sig retten til bytte om på antallet af informationsmøder om de enkelte prøver, hvis behovet opstår.

**Kursus for nye eksaminatorer/censorer**

Antal:

|  |  |  |  |
| --- | --- | --- | --- |
|  | **2018** | **2019** | **2020** |
| Kursus for nye eksaminatorer/censorer - Prøve i Dansk 1 | 1 | 2 (1) | 2 (1) |
| Kursus for nye eksaminatorer/censorer - Prøve i Dansk 2 | 1 | 2 | 2 |
| Kursus for nye eksaminatorer/censorer - Prøve i Dansk 3 | - | 2 | 2 |
| Kursus for nye eksaminatorer/censorer - Studieprøven | - | (1) | (1) |

Form: Kursus med oplæg, workshops og overnatning  
Varighed: 2 dage  
Antal workshops: 1  
Oplægsholdere: 2  
Deltagerantal pr. kursus: ca. 25 – 30

Deltagerpris: Ingen

SIRI forbeholder sig retten til bytte om på antallet af kurser om de enkelte prøver, hvis behovet opstår.

**Lærerkonference**

Antal: Én konference om året

Form: Konference med oplæg, workshops og overnatning  
Varighed: 1,5 døgn  
Antal workshops: min. 5  
Oplægsholdere: min. 2  
Workshopsholdere: min.5 med praksiserfaring  
Deltagerantal pr. konference: ca. 150  
Deltagerpris: Ja

**Grundkursus for nye ledere**

Antal: Ét kursus i 2019

Form: Seminar med overnatning  
Varighed: 2 dage   
Oplægsholdere: SIRI og oplægsholdere fra KL  
Deltagerantal:   
Deltagerpris: Ingen

# 4. Økonomi

Der har siden 2004 været afsat midler på finansloven (FL 14.62.07.10) til afholdelse af udgifter til efteruddannelse for medarbejdere ved sprogcentrene og andre udbydere af danskuddannelse, herunder lærere, vejledere og ledere. Der kan endvidere afholdes driftsudgifter, herunder til evalueringer, undersøgelser og oplysningsvirksomhed på kontoen. I 2018 er der afsat 3,5 mio. kr. på finansloven, hvorefter beløbet årligt reduceres med 0,1 mio. kr., så der i 2020 afsættes 3,3 mio. kr. på finansloven.

I en årrække har ca. 2/3 af midlerne været udmeldt via en åben ansøgningspulje målrettet sprogcentre, som har ansøgt om økonomisk tilskud til efteruddannelse af medarbejdere ved danskuddannelserne til voksne udlændinge m.fl. Til orientering er vedlagt den aktuelle vejledning til ansøgningspuljen.

De resterende midler, som vedrører dette udbud, har siden 2004 været reserveret til kvalitetssikring af test og prøver i form af informationsmøder for nye censorer, kurser for nye eksaminatorer og censorer, den årlige lærerkonference og kurser for nye ledere ved sprogcentre og andet relevant.

Aktiviteter finansieret af Efteruddannelsespuljen er fastlagt således:

|  |  |  |  |
| --- | --- | --- | --- |
| **Budget og økonomisk ramme for udbuddet** | | | |
|  | **2018** | **2019** | **2020** |
| Informationsmøder om danskprøverne (10-11 stk. – dog kun fem i andet halvår af 2018) |  |  |  |
| Kursus for nye eksaminatorer/censorer (5-6 stk. – dog kun to i andet halvår af 2018) |  |  |  |
| Lærerkonference |  |  |  |
| Grundkursus for nye ledere (kun i 2019) |  |  |  |
| **I alt** | **1.055.000** | **1.250.000** | **1.170.000** |

## 4.1. Deltagerbetaling

Leverandør har mulighed for at basere budgettet på, at udbyderne af danskuddannelse betaler et gebyr pr. deltager ved lærerkonferencen. Såfremt denne model vælges, skal prisen på deltagergebyret fremgå af budgettet, ligesom det skal annonceres i tilmeldingsmaterialet til kurset. Opkræves et deltagergebyr står leverandør for alle opgaver i forbindelse med opkrævning af gebyret. Leverandør har mulighed for at opkræve gebyret fra udbyderne ved afbud eller udeblivelse. Der skal blot være anført retningslinjer for dette i tilmeldingsmaterialet.

Det er kun ved lærerkonferencen, at det vil være muligt at opkræve deltagerbetaling.

Leverandør bedes redegøre for, hvordan man vil budgettere realistisk ud fra en forudsætning om, at det præcise årlige antal kurser og kursister kan variere.

# Vurdering af indkomne tilbud

SIRI vil vurdere ansøgers økonomiske, tekniske og faglige egnethed til at varetage opgaven på baggrund af indsendt dokumentation herfor.

Aftalen vil blive tildelt den tilbudsgiver, hvis tilbud efter bedømmelseskriterierne, jf. pkt. 5.1., vurderes at kunne løse opgaven bedst og som det mest økonomisk fordelagtige tilbud for Styrelsen.

## 5.1 Udvælgelseskriterier

Tilbudsgiver skal til brug for ovennævnte vurdering indsende en beskrivelse af tilbudsgiverens erfaring med løsning af lignende opgaver, herunder en liste med beskrivelser af relevante tjenesteydelser/projekter/referencer for tilsvarende opgaver. Tilbudsgiver skal endvidere indsende beskrivelse af de medarbejdere og deres kvalifikationer (fx i form af CV), der forventes at skulle varetage opgaven. Tilbudsgiver kan ikke uden forudgående aftale med SIRI udskifte medarbejderne på opgaven. Tilbudsgiver skal samtidig med afgivelsen af tilbud vedlægge en tidsplan for arbejdet, et periodiseret budget samt en underskrevet tro- og love erklæring på, at tilbudsgiver ikke har ubetalt forfalden gæld til det offentlige, der overstiger 100.000 kr.

Eventuelle oplysninger vedrørende forventede underrådgivere skal angives særskilt for hver af disse, samt hvor stor en del af kontrakten tilbudsgiveren eventuelt agter at give i underrådgivning.

Ved sammenslutning af tilbudsgivere skal oplysningerne gives for hver enkelt tilbudsgiver.

Tilbuddene vil blive vurderet relativt i forhold til hinanden på grundlag af nedenstående tildelingskriterier.

1. Tilbuddets kvalitet – 40 %
2. De tilbudte medarbejderes kvalifikationer og erfaring – 40 %
3. Pris – 20%

**5.1.1 Vurdering af kriteriet kvalitet**

I vurderingen af kvalitet indgår en lige vurdering af, i hvilket omfang tilbudte løsning konkret og detaljeret opfylder følgende krav:

* I hvor høj grad tilbuddets løsningsforslag lever op til de beskrevne formål med kursusadministrationen samt i hvor høj grad beskrivelsen af løsningsforslagene fremstår fyldestgørende.
* I hvilket omfang løsningsforslaget demonstrerer, at leverandør kan løfte opgaven i tilfredsstillende kvalitet.
* I hvor høj grad tidsplanen fremstår realiserbar.

**5.1.2 Vurdering af kriteriet kvalifikationer og erfaring**

I vurdering af kvalifikationer og erfaring indgår en lige vurdering af:

* De deltagende medarbejderes erfaring og ekspertise med kursusadministration og seminar- og konferenceplanlægning
* Instruktørernes kendskab til relevante bekendtgørelser, BEK nr. 150 af 27/2/2018 om prøver inden for danskuddannelse til voksne udlændinge m.fl. og til BEK nr. 756 af 26/6/2007 om karakterskala inden for danskuddannelse til voksne udlændinge m.fl.
* Instruktørernes kendskab danskprøvernes opgaveformater og formålet med de forskellige delprøver.
* Instruktørernes kendskab til faglige mål for forskellige sprogfærdighedsniveauer, som de er defineret i den europæiske referenceramme (CEFR). Herunder kendskab til bedømmelseskriterier.

Instruktørernes praktiske erfaring som eksaminatorer og censorer

**5.1.3 Vurdering af kriteriet pris**

I vurdering af pris indgår en vurdering af den samlede pris.

# Behandling af fortrolige oplysninger

I forbindelse med SIRIs vurdering af tilbuddet, behandler SIRI indgivne personlige oplysninger i henhold til de retningslinjer, der er beskrevet i bilag nr. 4

# Tilbud-Bilag 1

**Erklæring om hæftelse for øvrige tilbudsgiveres ydelser**

Såfremt der afgives tilbud fra en sammenslutning af tilbudsgivere (konsortium), er det tilstrækkeligt, at én af tilbudsgiverne afgiver minimumsoplysningerne angivet i punkt 2.8.1. I givet fald skal den tilbudsgiver, hvorom der afgives minimumsoplysninger, medsende en underskrevet erklæring om, at denne tilbudsgiver hæfter for øvrige, navngivne tilbudsgiveres ydelser på ganske samme måde som for sine egne forhold.

Undertegnede tilbudsgiver erklærer hermed at hæfte for følgende tilbudsgivere vedrørende punkt 2.8.1 i minimumsoplysningerne:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Såfremt erklæring ikke er relevant anføres dette.

Dato:

Firmanavn:

Underskrift:

Stempel:

# Tilbud-Bilag 2

**Soliditetserklæring**

Positiv erklæring om tilbudsgivers soliditet (bankerklæring, revisor erklæring eller erklæring fra erhvervs-ansvarsforsikring), udstedt indenfor de seneste 3 måneder regnet fra tilbudsfristen. Erklæringen skal være udfærdiget af uafhængig udsteder. Erklæringen vedlægges som Tilbud-Bilag 2.

# Tilbud-Bilag 3

**Erklæring på tro og love om Udelukkelseskriterier**

a) Fra deltagelse i en udbudsprocedure kan udelukkes enhver leverandør:

i) deltagelse i en kriminel organisation som defineret i artikel 2, stk. 1, i Rådets fælles aktion 98/773

ii) bestikkelse som defineret i henholdsvis artikel 3 i Rådets retsakt af 26. maj 1997 21 og artikel 3, stk. 1, i Rådets fælles aktion 98/742

iii) svig som omhandlet i artikel 1 i konventionen om beskyttelse af De Europæiske Fællesskabers finansielle interesser.

iv) hvidvaskning af penge som defineret i artikel 1 i Rådets direktiv 91/308/EØF af 10. juni 1991 om forebyggende foranstaltninger mod anvendelse af det finansielle system til hvidvaskning af penge.

b) Fra deltagelse i en udbudsprocedure kan udelukkes enhver økonomisk aktør:

i) hvis bo er under konkurs, likvidation, skifte eller tvangsakkord uden for konkurs, som har indstillet sin erhvervsvirksomhed eller befinder sig i en lignende situation i henhold til en tilsvarende procedure, der er fastsat i national lovgivning

ii) hvis bo er begæret taget under konkursbehandling eller behandling med henblik på likvidation, skifte eller tvangsakkord uden for konkurs eller enhver tilsvarende behandling, der er fastsat i national lovgivning

iii) som ved en retskraftig dom ifølge landets retsforskrifter er dømt for en strafbar handling, der rejser tvivl om den pågældendes faglige hæderlighed

iv) som i forbindelse med udøvelsen af sit erhverv har begået en alvorlig fejl, som de ordregivende myndigheder bevisligt har konstateret

v) som ikke har opfyldt sine forpligtelser med hensyn til betaling af bidrag til sociale sikringsordninger i henhold til retsforskrifterne i det land, hvor den pågældende er etableret, eller i den ordregivende myndigheds land

vi) som ikke har opfyldt sine forpligtelser med hensyn til betaling af skatter og afgifter i henhold til retsforskrifterne i det land, hvor den pågældende er etableret, eller i den ordregivende myndigheds land

vii) som svigagtigt har givet urigtige oplysninger ved meddelelsen af de oplysninger, der kan kræves i henhold til denne afdeling, eller som har undladt at give disse oplysninger.

Undertegnede erklærer herved ikke at være omfattet af ovennævnte udelukkelseskriterier og vil kunne fremsende en serviceattest fra Erhvervs- og Selskabsstyrelsen inden tidsfristen jf. pkt.2.8.2

Dato:

Firmanavn:

Underskrift:

# Tilbud-Bilag 4

## Information om behandling af indgivne personoplysninger i tilbud i forbindelse med udbuddet.

## Dataansvarlig

SIRI er dataansvarlig for behandlingen af de personoplysninger, som modtages i forbindelse med tilbudsindhentningen.

Kontaktoplysninger til SIRI: Styrelsen for International Rekruttering og Integration (SIRI), Njalsgade 72 A, Postboks 2000, 2300 København S eller e-mail: siri@siri.dk.

## Databeskyttelsesrådgiveren

Hvis der er spørgsmål til vores behandling af indgivne personoplysninger, kan vores databeskyttelsesrådgiver kontaktes hos: Udlændinge- og Integrationsministeriet, Slotsholmsgade 10, 1216 København K, Att.: Databeskyttelsesrådgiver, e-mail: dpo@uim.dk

## Formål og retsgrundlag

De personoplysninger, som i forbindelse med tilbudsindhentningen gives til SIRI, indsamles til brug for vurdering af tilbuddet med henblik på eventuel tildeling af opgave samt indgåelse af kontrakt mellem jeres virksomhed og SIRI

Retsgrundlaget for behandlingen af de indgivne personoplysninger er følgende:

* databeskyttelsesforordningens artikel 6, stk. 1, litra b, om opfyldelse af en kontrakt, som den registrerede er part i.

De oplysninger, som I giver eller har givet i forbindelse med tilbuddet, vil blive registreret i vores journalsystemer.

## Vi behandler følgende kategorier af personoplysninger om jeres virksomhed:

* Almindelige personoplysninger, det kan f.eks. være oplysninger om navn, stilling og øvrige oplysninger fra de til opgaven allokerede medarbejderes CV.

## Vi kan videregive de indgivne personoplysninger

Videregivelse sker, når det er nødvendigt for SIRIs opgavevaretagelse, herunder når det følger af lovgivningen, at SIRI skal videregive oplysningerne.

## Hvorfra stammer oplysningerne om jeres virksomhed?

SIRI behandler kun de oplysninger om jeres virksomhed, som I selv har indgivet. Vi behandler også oplysninger, som I eventuelt giver til sagen senere.

## Opbevaring af oplysninger

SIRI opbevarer jeres personoplysninger i udbudsperioden, samt efter eventuel kontraktindgåelse. Efter eventuel kontrakts udløb opbevares oplysningerne så længe, der er et administrativt behov eller krav til opbevaring og dokumentation i lovgivningen, herunder arkivreglerne.

**Rettigheder**

Ifølge databeskyttelsesforordningen har I en række rettigheder i forhold til vores behandling af oplysninger om jer:

**• Ret til at få at vide hvilke oplysninger vi behandler om jeres virksomhed**

I kan bede om indsigt i, dvs. få at vide, hvilke oplysninger vi behandler om jeres virksomhed. Hvis I beder om indsigt i dine oplysninger, vil jeres ansøgning blive behandlet efter databeskyttelsesforordningens regler. Findes der andre regler, som giver jer en bedre ret, vil vi også behandle jeres anmodning om indsigt efter de regler, f.eks forvaltningslovens regler om aktindsigt.

**• Ret til berigtigelse (rettelse) og ret til sletning**

I kan bede om at få rettet oplysninger om jeres virksomhed, som I mener, er urigtige. I særlige tilfælde har I også ret til at få slettet oplysninger om jer. Oplysninger vil dog som udgangspunkt kun kunne slettes, hvis de er journalført på en forkert sag eller ikke er nødvendige for sagsbehandlingen, da SIRI er underlagt notatpligt og journaliseringspligt efter offentlighedsloven.

**• Ret til begrænsning af behandling**

I har i visse tilfælde ret til at få behandlingen af personoplysninger begrænset. Hvis I har ret til at få

begrænset behandlingen, må vi fremover kun behandle oplysningerne – bortset fra opbevaring – med jeres samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

**• Ret til indsigelse**

I har i visse tilfælde ret til at gøre indsigelse mod vores ellers lovlige behandling af personoplysninger.

I kan læse mere om rettighederne i Datatilsynets vejledning om de registreredes rettigheder, som findes på www.datatilsynet.dk. Hvis I vil gøre brug af jeres rettigheder, skal I kontakte SIRI.

## Klage til Datatilsynet

I har ret til at indgive en klage til Datatilsynet, hvis I er utilfredse med den måde, vi behandler jeres personoplysninger på. I finder Datatilsynets kontaktoplysninger på www.datatilsynet.dk.